Erich von Beeck

Erich von Beeck (ka Ericus, Beck, Beek; 1588 Tallinn – 16. november 1650 Tallinn) oli Eesti vaimulik.

1617. aastal ordineeriti ta Niguliste diakoniks ja 1632. aastal pastoriks. Ta oli Tallinna linnakonsistooriumi assessor.

Ericus von Beeck ja hulk tema pereliikmeid on maetud Niguliste kirikusse hauakivi nr 87 alla.

Perekond
Ericus von Beecki esimene abikaasa oli Margareta Vestring. Abielust sündis:
Catharina, abiellus Laurentius von Akeniga.

Hiljem abiellus Ericus von Beeck Elisabeth zur Teltiga, kes oli Engelbrecht Ströyeri lesk.

Viited

Tallinna Niguliste koguduse vaimulikud
Tallinna konsistooriumi vaimulikud assessorid
Sündinud 1588
Surnud 1650